fi en en en fr de da id da nb da da da da da da da da da da et da da da da da en en
Mandag d. 2. september 2013 kl. 20:27 af Henrik Pfaff
Både Svanholms 1. og 2. hold tabte i weekenden. For 2. holdet betød nederlaget til AB ikke noget i henseende til hverken op- eller nedrykning, mens 1. holdets nederlag til KB betyder, at vi ikke er ude af en vis mulighed for at ende på næstsidste pladsen i elitedivisionen, hvilket indebærer en kvalifikationskamp mod et hold fra 1. division.
Førsteholdet tabte delvist til nogen af sine tidligere egne, der nu spiller for KB, nemlig brødrene Zishan og Hamid Shah.
Zishan med topscorerværdigheden på 59 ud af KB’s 180 og Hamid med 3/23, da vi var ude for 133.
Vi fik ellers en drømmestart, da Mads Henriksen fik grebet en af KB’s ”stars” Yassir Iqbal af keeper Taha Ahmed på 1. bold og han gentog bedriften i tredje over, hvor han fik Hamid Shah å samme måde, Men indimellem havde han allerede afleveret 18 til modstanderne bl.a. i form af udenom og fejl bold og i det hele var vores kastning mere upræcis end KB’s. Vi bidrog med 29 til ekstra tabellen, mens KB kun producerede 9.
Bemærk Vestergårds ansigtsudtryk. Han sparer sig ikke i kampen med Aftab Ahmed
Det lykkes Basit at løfte sig korpus i afleveringen
I det hele taget har ekstras været et problem sæsonen igennem. Det kan delvis forklares ved holdets udprægede mangel på spinnere. Hvor vi dog savner Bobby Chawla. Mod KB benyttedes af slagsen kun Tarandit Singh (Monty) og han leverede 10 overe for så beskedne omkostninger som 15 point – under halvdelen af nogen af de øvrigt benyttede kastere.
Vi var ikke uden forhåbninger om at overgå KB’s 180 og det så da heller ikke så skidt ud i starten med en velspillende Zameer Khan (39). Men Monty med den gode teknik knaldede igen en griber ud i legsiden og kompetencestridigheder om hvem, der skulle bestemme et løb endte med at Zameer stod i den ende, hvorfra Saad Ahmed ikke havde bevæget sig. Og så kunne Zameer fortsætte mod klubhuset, mens Saad ikke længe efter slog en gang for meget på tværs. Vestergård (14 ) og Mads Henriksen (24) holdt sammen en del tid i en sjettegærdestand, men tempoet bragte os endnu længere bagud og der var ikke meget hjælp at hente fra de sidste.
Hvad er dog dette ? Er det en Iman, der kaster mod en mælkechauffør med ondskaben fra en James Bond film bagved eller er det KB’s Hamid Shah, der kaster til Rashid Ali med en arkitekt fra Københavns Universitet ved navn Rizwan Tabassum bagved
Det ser stadig flot ud, når Vestergård batter
Taha Ahmed i yndefuld position
Førsteholdet slutter sæsonen af lørdag hjemme mod Esbjerg i en omkamp - hvis der ikke kommer noget ud af vores anke – og søndag hjemme mod Glostrup.
Andetholdets indsats mod AB var bedrøvelig. Markspillet var underlødigt. Spillerne evnede ikke at få bolden i hænderne første gang og samtidig leveredes et af årets største drop på en af AB’s senere topscorere. Shafqat Riaz med 35, Saif Ahmed med 27 og anføreren Usman Akram bidrog til vores total på 159, der var langtfra AB’s 217/7 scoret i en 40 overes kamp – ganske beskrivende for mark indsatsen.
Fra 2. holdskampen mod AB. Shafqat Riaz har travlt med at komme af vejen
Andetholdet slutter den ordinære sæson af hjemme lørdag på bane 2 mod Aarhus og skal ugen efter til Odense til bredde 20/20 finale mod formentlig enten Fredericia eller Herning II.